**Jegyzőkönyv**

**Nagykovácsi Nagyközség Önkormányzat**

**Pénzügyi és településfejlesztési bizottság nyilvános üléséről**

**Az ülés helye: Polgármesteri Hivatal**

**Az ülés időpontja:** 2015. március 16. (hétfő 18.00 óra)

**Meghívottak:** Tegzes Endre elnök, Fodor Attila, Dr. Szabó András, Horváthné Holéczy Katalin, Erdélyi Zoltán, Kiszelné Mohos Katalin polgármester, Szemesy Barbara alpolgármester, Dr. Fegyveres-Fiskál Gábor alpolgármester, Papp István jegyző, Dr. Németh Zsanett aljegyző, Perlaki Zoltán gazdasági vezető, Györgyi Zoltán főépítész

**Megjelentek:** Tegzes Endre elnök, Fodor Attila, Dr. Szabó András, Horváthné Holéczy Katalin, Erdélyi Zoltán, Kiszelné Mohos Katalin polgármester, Honti Zoltán képviselő, Papp István jegyző, Dr. Németh Zsanett aljegyző, Perlaki Zoltán gazdasági vezető, Györgyi Zoltán főépítész, Kissné Szalay Erzsébet jegyzőkönyvvezető

**Tegzes Endre elnök**: Köszöntöm a megjelenteket. Megállapítom, hogy a Pénzügyi Bizottság teljes létszámmal, 5 fővel jelen van, határozatképes. A kiküldött meghívóban szereplő napirendeken kívül tárgyalásra kerül a Magyar Cserkészszövetséggel való együttműködésre vonatkozó előterjesztés. Aki ezzel egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**15/2015.(III. 16.) HATÁROZATA**

1. **Döntés a Településfejlesztési Koncepció és Integrált Településfejlesztési Stratégia elfogadásáról**

Előterjesztő: Kiszelné Mohos Katalin polgármester

Előadó: Györgyi Zoltán főépítész

|  |  |
| --- | --- |
| **E-27/2015** | **PB** |

1. **Döntés a 2015. évi Közbeszerzési terv elfogadásáról**

Előterjesztő: Kiszelné Mohos Katalin polgármester

Előadó: Papp István jegyző

|  |  |
| --- | --- |
| **E-30/2015** | **PB** |

1. **Javaslat a Fővárosi Agglomeráció Önkormányzati Társulás Társulási Megállapodása módosításának elfogadására**

Előterjesztő: Kiszelné Mohos Katalin polgármester

Előadó: Papp István jegyző

|  |  |
| --- | --- |
| **E-33/2015** | **PB** |

1. **Döntés a Nagykovácsi belterület 4561/2. hrsz. alatt nyilvántartott ingatlanon „Nagykovácsi Teniszcentrum” kialakításának elvi lehetőségéről**

Előterjesztő: Kiszelné Mohos Katalin polgármester

Előadó: Papp István jegyző

|  |  |
| --- | --- |
| **E-35/2015** | **PB, OKB** |

1. **Döntés a Buda-Cash Brókerház megszűnése miatt nehéz anyagi helyzetbe került önkormányzatok támogatásáról**

Előterjesztő: Kiszelné Mohos Katalin polgármester

Előadó: Perlaki Zoltán gazdasági vezető

|  |  |
| --- | --- |
| **E-36/2015** | **PB** |

1. **Döntések a Nagykovácsi 1001/3 és 03 hrsz-ú ingatlanok tulajdonosai által felajánlott ingatlancseréről az önkormányzati tulajdonú 4682/3, 4682/4 és 4682/5 hrsz-ú ingatlanok vonatkozásában – ZÁRT ÜLÉSEN TÁRGYALANDÓ**

Előterjesztő: Kiszelné Mohos Katalin polgármester

Előadó: Györgyi Zoltán főépítész

|  |  |
| --- | --- |
| **E-38/2015** | **PB** |

1. **Felhatalmazás a Magyar Cserkészszövetséggel történő együttműködési megállapodás előkészítésére**
2. **Egyebek**

**1. napirendi pont**

**Döntés a Településfejlesztési Koncepció és Integrált Településfejlesztési Stratégia elfogadásáról**

**Tegzes Endre elnök:** Átadom a szót Györgyi Zoltán főépítész úrnak, hogy ismertesse az előterjesztést.

**Györgyi Zoltán főépítész:** *Röviden ismertette az előterjesztést.*

**Erdélyi Zoltán:** Alapvetően jónak tartom az anyagot, alkalmas a megszavazásra, de – amennyiben ennek nincs jogi akadálya – beletenném a határozatba azt az opciót, hogy ez testületi ülésen módosítható.

**Györgyi Zoltán főépítész:** Erre nincs jogilag lehetőség.

**Horváthné Holéczi Katalin**: Azt szeretném kérni, hogy amennyiben lehetőség adódik az anyag meghallgatására, a külsős tagok is kapjanak erre meghívást.

**Tegzes Endre elnök:** Természetesen a külsős tagok is kapnak meghívást. Visszatérve az anyagra, a 63. oldalon szerepelnek a Pénzügyi bizottság településfejlesztési feladatai, azonban ezek nem „kőbevésett” feladatok.

**Horváthné Holéczi Katalin**: Célszerű lenne, ha a Pénzügyi bizottság prioritásokat állítana fel, pénzügyi vonatkozásaival együtt.

**Erdélyi Zoltán:** A bizottság minden tagja készítsen egy tízes listát, ezt követően üljön össze a bizottság, és válasszon ki ezek alapján három, négy olyan elképzelést, amiben a bizottság véleménye megegyezik, és a költségvetéssel is összeegyeztethető.

**Horváthné Holéczi Katalin:** Arra is figyelni kell, hogy vannak olyan témák, amelyek kimaradtak ebből az anyagból, például, hogy a község alatt bányák és barlangok húzódnak.

**Kiszelné Mohos Katalin polgármester**: A bizottság legyen arra figyelemmel, hogy a következő testületi ülés előtt el kell készíteni ezt a javaslatot.

**Tegzes Endre elnök:** Az elhangzottak alapján akkor jövő héten hétfőre, március 23-ra minden bizottsági tag készítsen egy tízes prioritáslistát, pénzügyi vonatkozásokkal, határidőkkel együtt. Javaslom, hogy ebbe a többi képviselőt is vonjuk be. Március 23-án pedig üljön össze a bizottság. Kérem, hogy jegyző úr küldje el minden képviselőnek a ciklusprogramot. Köszönöm szépen. Van-e további hozzászólás. Nincs, felteszem szavazásra az 1. napirendi pont első határozati javaslatát, aki a határozati javaslattal egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**16/2015.(III. 16.) HATÁROZATA**

Nagykovácsi Nagyközség Önkormányzat Pénzügyi és településfejlesztési bizottsága megtárgyalásra és elfogadásra javasolja a Képviselő Testületnek Nagykovácsi Településfejlesztési Koncepciójáról szóló határozati javaslatot.

**Határidő:** azonnal

**Felelős**: PB elnöke

**Tegzes Endre elnök:** Mostfelteszem szavazásra az 1. napirendi pont 2. határozati javaslatát, mely az Integrált Településfejlesztési Stratégia elfogadásáról szól. Aki a határozati javaslattal egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**17/2015.(III. 16.) HATÁROZATA**

**Tárgy:** **Nagykovácsi Integrált Településfejlesztési Stratégia elfogadása**

Nagykovácsi Nagyközség Önkormányzat Pénzügyi és településfejlesztési bizottsága megtárgyalásra és elfogadásra javasolja Nagykovácsi Integrált Településfejlesztési Stratégiáját.

Az Integrált Településfejlesztési Stratégia jelen határozat mellékletét képezi.

Felhatalmazza a Polgármestert, Jegyzőt, Főépítészt a szükséges intézkedések megtételére.

**Határidő:** azonnal

**Felelős:** PB elnöke

**2. napirendi pont**

**Döntés a 2015. évi Közbeszerzési terv elfogadásáról**

**Tegzes Endre elnök**: Átadom a szót Jegyző úrnak, hogy ismertesse az előterjesztést.

**Papp István jegyző:** *Röviden ismertette az előterjesztést.* A bizottság feladata eldönteni a III. Szolgáltatás-megrendelés címszó alatt szereplő hókotrás, illetve étkezdei szolgáltatás esetén a szerződés időtartamát.

**Fodor Attila:** Véleményem szerint a hókotrás esetében nem kellene előre több évre szerződést kötni.

**Kiszelné Mohos Katalin polgármester**: Hosszabb időre célszerűbb megkötni a szerződést, mert a közbeszerzés lebonyolítása plusz kiadást jelent. A NATÜ pedig technikailag nem tudja megoldani ezt a feladatot.

**Papp István jegyző:** A NATÜ esetében a beruházási igényt is vizsgálni kell. Kb. 30 millió Ft plusz az épület és az alkalmazottak.

**Horváthné Holéczi Katalin:** Én is az 1 évet preferálnám, de fontos, hogy mi szerepel a közbeszerzési kiírásban. Mielőtt a közbeszerzés kiírásra kerül, meg kell vizsgálni a feltételeket.

**Tegzes Endre elnök:** Az a probléma, hogy Nagykovácsiban egy olyan vállalkozó van, aki el tudja látni ezt a feladatot. Szerintem 3 évre kellene megkötni a szerződést.

**Honti Zoltán:** Be kellene kérni azért más ajánlatokat is, vizsgálni kellene az egyéb körülményeket is, pl. alkalmazottak száma, felhasznált só mennyisége.

**dr. Németh Zsanett aljegyző:** Tekintettel arra, hogy egy vállalkozó van, aki ezt a feladatot el tudja látni, esetleg érdemes lenne őt mégiscsak több évre megbízni, így mivel tudna hosszabb távra tervezni, így talán alacsonyabb áron is vállalná a feladat ellátását.

**Dr. Szabó András:** Más településről vállalkozót hívni irreális pénzügyileg, a nagykovácsi vállalkozó viszont érdekelt abban, hogy jól végezze a munkáját. Ha hosszabb távra kötjük, adjon kedvezményt. Kössük 3 évre a szerződést.

**Papp István jegyző:** Majd a szerződés tartalmazza a konkrétumokat. A közbeszerzés kiírásában pedig meg lehet fogalmazni kontroll-lehetőségeket.

**Tegzes Endre elnök:** Mivel a bizottság többsége a 3 évet javasolja, a testületnek is ezt fogjuk javasolni. A közétkeztetéssel kapcsolatban is szeretném kérni a véleményeket.

**Fodor Attila:** Nem tudom támogatni a hosszú időt, mert mi történik, ha rosszul főznek?

**Dr. Szabó András:** A szerződésben fogalmazzunk meg minőségi feltételeket, ha ennek nem felelnek meg, akkor nem fizetünk. 2 évet javasolok.

**Tegzes Endre elnök:** Én azt javaslom, hogy a közétkeztetés tekintetében 2 évet javasoljunk. Ha nincs további hozzászólás, szavazásra teszem fel a határozati javaslatot az elhangzott módosítással. Aki egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**18/2015.(III. 16.) HATÁROZATA**

Nagykovácsi Nagyközség Önkormányzat Pénzügyi és településfejlesztési bizottsága megtárgyalásra és elfogadásra javasolja a Képviselő-testületnek a 2015. évre vonatkozó közbeszerzési tervet azzal, hogy a határozat mellékletében III. Szolgáltatás-megrendelés címszó alatt lévő

- hókotrás és síkosság mentesítés esetén a szerződés időtartamát 3 évben

- étkezdei szolgáltatás esetén a szerződés időtartamát 2 évben

határozza meg.

**Határidő:** azonnal

**Felelős**: PB elnöke

**3. napirendi pont:**

**Javaslat a Fővárosi Agglomeráció Önkormányzati Társulás Társulási Megállapodása módosításának elfogadására**

**Tegzes Endre elnök**: Átadom a szót Papp István jegyző úrnak, hogy röviden ismertesse az előterjesztést.

**Papp István jegyző:** *Ismertette az előterjesztést.*

**Tegzes Endre elnök:** Amennyiben nincs hozzászólás, felteszem szavazásra a 3. napirendi pont határozati javaslatát. Aki a határozati javaslattal egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**19/2015.(III. 16.) HATÁROZATA**

Nagykovácsi Nagyközség Önkormányzat Pénzügyi és településfejlesztési bizottsága megtárgyalásra és elfogadásra javasolja a Képviselő-testületnek a Fővárosi Agglomeráció Önkormányzati Társulás Társulási Megállapodásán a 7/2015. (II.26.) sz. Társulási Tanácsi határozattal átvezetett módosításokról, és az Egységes Szerkezetű Társulási Megállapodás jóváhagyásáról szóló határozati javaslatot.

**Határidő:** azonnal

**Felelős**: PB elnöke

*Dr. Szabó András elment, a továbbiakban a jelenlévő bizottsági tagok száma 4.*

**4. napirendi pont**

**Döntés a Nagykovácsi belterület 4561/2. hrsz. alatt nyilvántartott ingatlanon „Nagykovácsi Teniszcentrum” kialakításának elvi lehetőségéről**

**Tegzes Endre elnök**: Ezt a napirendi pontot az Oktatási bizottság tárgyalta, ahol megjelentek a vállalkozók is. Hangsúlyozni kell, hogy ebben az esetben a testületnek csak elvi döntést kell hoznia. Ezt követően kerül majd sor a részletek megtárgyalására, a szerződéses feltételek kialakítására. Az Oktatási bizottság támogatta az ötletet, csak annyi kiegészítést tett, hogy bizonyos szempontokra feltétlenül figyelmet kell fordítani a megállapodás megkötésekor. Mivel a jelzett terület a református templom mellett helyezkedik el, mindenképpen gondoskodni kell arról, hogy például fásítással takarást biztosítsanak a sportlétesítménynek. Másrészt, hogy istentisztelet alatt ne legyen használható a sportpálya.

**Horváthné Holéczi Katalin:** A szerződés megkötése előtt oda kell figyelni arra mindenképpen, hogy ha ennyi kedvezményt biztosítanak, akkor mi a biztosíték arra, hogy a vállalkozás sikeres lesz. Mindenképpen be kell kérni az üzleti tervet.

**Kiszelné Mohos Katalin polgármester:** A feltételeket majd a szerződés tartalmazza, de arról is majd a testület fog dönteni.

**Tegzes Endre elnök:** Köszönöm. Amennyiben nincs több felvetés, szavazásra teszem fel a napirendhez tartozó határozati javaslatot.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**20/2015.(III. 16.) HATÁROZATA**

Nagykovácsi Nagyközség Önkormányzat Pénzügyi és településfejlesztési bizottsága megtárgyalásra és elfogadásra javasolja a Képviselő-testületnek a Nagykovácsi belterület 4561/2. hrsz. alatt nyilvántartott ingatlanon kialakítandó „Nagykovácsi Teniszcentrum” megvalósításának elvi szintű támogatására vonatkozó határozati javaslatot.

**Határidő:** azonnal

**Felelős**: PB elnöke

**5. napirendi pont**

**Döntés a Buda-Cash Brókerház megszűnése miatt nehéz anyagi helyzetbe került önkormányzatok támogatásáról**

**Tegzes Endre elnök**: Véleményem szerint a 100.000 Ft támogatás kevés. Meg kellene kérdezni erről a szomszéd településeket.

**Kiszelné Mohos Katalin polgármester:** A környező települések még nem tűzték napirendre ezt a kérdést, de az is lehetséges, hogy nem is viszik testület elé ezt a kérdést. Ezért nem tudjuk, hogy más település mennyi támogatást ad.

**Fodor Attila**: Itt egy jelképes támogatásról van szó, van háromezer-kétszáz önkormányzat, ha mindegyik egy ekkora összeget átutal, az is segítség.

**Tegzes Endre elnök:** Ha további hozzászólás nincs, felteszem szavazásra a napirendi ponthoz tartozó határozati javaslatot. Aki a határozati javaslattal egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**21/2015. (III. 16.) HATÁROZATA**

Nagykovácsi Nagyközség Önkormányzat Pénzügyi és településfejlesztési bizottsága javasolja a Képviselő-testületnek, hogy az Országos Önkormányzati Szövetségek közös felhívásának eleget téve az önkormányzat általános tartalékának terhére 100.000 Ft (százezer forint) adományt utaljon a Buda Cash Brókerház megszűnése miatt nehéz anyagi helyzetbe került önkormányzatok megsegítésre létrehozott támogatási alapba.

**Határidő:** azonnal

**Felelős**: PB elnöke

**Tegzes Endre elnök:** A következő napirendet zárt ülésen tárgyaljuk.

**6. napirendi pont – ­ZÁRT ÜLÉS**

*A Zárt ülésről készült jegyzőkönyv szerint.*

**7. napirendi pont**

**Felhatalmazás a Magyar Cserkészszövetséggel történő együttműködési megállapodás előkészítésére**

**Tegzes Endre elnök**: Az előterjesztés melléklete a magyar Cserkészszövetségnek megfogalmazott levelet tartalmazza. Nyitottak vagyunk a kompromisszumra.

**Kiszelné Mohos Katalin polgármester:** Fontos hangsúlyozni, hogy van együttműködési szándék, de még további tárgyalásokra van szükség.

**Tegzes Endre elnök:** Ha nincs további hozzászólás, akkor szavazásra bocsátom a határozati javaslatot azzal, hogy javasoljuk a testületnek, hogy ezt a napirendi pontot zárt ülésen tárgyalja. Aki ezzel egyetért, kézfeltartással jelezze.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**24/2015.(III. 16.) HATÁROZATA**

Nagykovácsi Nagyközség Önkormányzat Pénzügyi és településfejlesztési bizottsága ÁRT ülésen való megtárgyalásra és elfogadásra javasolja a Képviselő-testületnek a Magyar Cserkészszövetséggel kötendő együttműködési megállapodásra vonatkozó előterjesztést.

**8. napirendi pont**

**Egyebek**

**Tegzes Endre elnök**: Köszönöm mindenkinek a megjelenését, a hozzászólásokat, véleményeket. Amennyiben egyéb hozzászólás nincs, az ülést 20.55 órakor bezárom.

K.m.f.

Tegzes Endre Fodor Attila

elnök tag